Diari Oficial de la Generalitat Valenciana


Sumari del DOGV 3289, del 20-07-1998 (1998/5881)

RESOLUCIÓ de 15 de juny de 1998, del Servei Territorial d'Indústria i Energia de València, per la qual se sotmet a informació pública conjunta el projecte d'instal·lacions i l'estudi d'impacte ambiental corresponents a la Xarxa de Chilches-Soneja-Segorbe (eixida CS-2). Província de València, i les seues instal·lacions auxiliars.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3289

Data del DOGV
:   20-07-1998

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   1998/5881


Organisme emissor
:   Conselleria d'Ocupació, Indústria i Comerç

Tipus de document
:   Resolució

RESOLUCIÓ de 15 de juny de 1998, del Servei Territorial d'Indústria i Energia de València, per la qual se sotmet a informació pública conjunta el projecte d'instal·lacions i l'estudi d'impacte ambiental corresponents a la Xarxa de Chilches-Soneja-Segorbe (eixida CS-2). Província de València, i les seues instal·lacions auxiliars. [1998/X5881]
  
Als efectes previstos en els capítols III i IV de la Llei 10/1987, de 15 de juny, de Disposicions Bàsiques per a un Desenvolupament Coordinat d'Actuacions en Matèria de Combustibles Gasosos; en el Reglament General del Servei Públic de Gasos Combustibles, aprovat pel Decret 2.913/1973, de 26 d'octubre; en l'article 17 de la Llei d'Expropiació Forçosa i 56 del seu reglament, i en el Reglament per a l'execució de la Llei 2/1989, de 3 de març, d'Impacte Ambiental, de la Generalitat Valenciana, aprovat pel Decret 162/1990, de 15 d'octubre, se sotmet a informació pública conjunta el projecte d'instal·lacions i l'estudi d'impacte ambiental corresponent, les característiques del qual es detallen a continuació:
  
Peticionari: Enagás, SA, amb domicili social a Madrid, av. d'Amèrica, núm. 38.
  
Objecte de la petició: autorització del projecte d'instal·lacions Xarxa de Chilches-Soneja-Segorbe (eixida CS-2). Província de València, i les seues instal·lacions auxiliars, que a la província de València va pels termes municipals de Sagunt, Algar de Palancia i Alfara d'Algímia.
  
Descripció de les instal·lacions: s'inicien en la posició 15-10 del gasoducte València-Barcelona i subministraran gas natural a les indústries d'Alfara d'Algímia, Sot de Ferrer, Soneja, Geldo i Segorbe.
  
Canonada: d'acer al carboni, tipus API 5L GR.B., amb diàmetres de 4" i 6".
  
Pressió: en el ramal principal i en el ramal 2 serà de 72 bar relatius, i en el ramal 1 serà de 16 bar relatius.
  
Longitud: 10.822 metres, en la part que va per la província de València.
  
Pressupost: tres-cents dos milions nou-centes vuitanta-tres mil cent catorze pessetes (379.105.261 PTA).
  
El projecte inclou els plans parcel·laris i la relació concreta i individualitzada de béns i drets afectats.
  
Afectació a finques particulars derivada de la construcció del gasoducte i les seues instal·lacions auxiliars:
  
U. Expropiació forçosa en ple domini dels terrenys sobre els quals s'han de construir els elements d'instal·lació fixa en superfície.
  
Dos. Per a les canalitzacions:
  
A) Imposició de servitud permanent de pas, en una franja de terreny de dos (2) metres d'ample, al llarg del gasoducte, un a cada costat de l'eix, per on anirà enterrada la canonada o canonades que es necessiten per a la conducció del gas i que s'ajustarà a les següents limitacions:
  
Prohibició d'efectuar treballs de llaurada o semblants a una profunditat superior a cinquanta (50) centímetres, i també de plantar arbres o arbustos a una distància inferior a dos (2) metres comptats des de l'eix de la canonada.
  
Prohibició de realitzar qualsevol tipus d'obres o d'efectuar cap acte que poguera danyar o alterar el bon funcionament de les instal·lacions, a una distància inferior a cinc (5) metres de l'eix del traçat, a un costat i a l'altre. Aquesta distància podrà reduir-se sempre que se sol·licite expressament i es complisquen les condicions que, en cada cas, fixe l'òrgan competent de l'administració.
  
Lliure accés del personal i els equips necessaris per a poder mantenir, reparar o renovar les instal·lacions, amb pagament, si escau, dels danys que s'hi ocasionen.
  
Possibilitat d'instal·lar les fites de senyalització o delimitació i els tubs de ventilació, i també de realitzar les obres superficials o subterrànies que calga per a l'execució o el funcionament de les instal·lacions.
  
B) Ocupació temporal, com a necessitat derivada de l'execució de les obres, de la zona que es reflecteix per a cada finca en els plans parcel·laris d'expropiació. En aquesta zona es farà desaparéixer, temporalment, tot obstacle i es realitzaran les obres necessàries per a l'estesa i la instal·lació de la canalització i els elements annexos, tot executant els treballs o les operacions necessàries per a aquests fins.
  
Tres. Per al pas dels cables de connexió i elements dispersius de protecció catòdica:
  
A) Imposició de servitud permanent de pas en una franja de terreny d'un metre (1) d'ample, per on aniran enterrats els cables de connexió. Per als llits dispersius de la protecció catòdica, la franja de terreny, on s'estableix la imposició de servitud permanent de pas, tindrà com a amplària, la corresponent a la de la instal·lació més un metre a cada costat. Aquestes franges s'ajustaran a les següents limitacions:
  
Prohibició d'efectuar treballs de llaurada o semblants a una profunditat superior a cinquanta (50) centímetres, de plantar arbres o arbustos i realitzar qualsevol tipus d'obres, construcció o edificació a una distància inferior a 1,5 metres, a cada costat del cable de connexió o del límit de la instal·lació enterrada dels llits dispersius, i es podrà exercir el dret a talar o arrancar els arbres o arbustos que hi haguera a distància inferior a la indicada.
  
Lliure accés del personal i els elements necessaris per a poder vigilar, mantenir, reparar o renovar les instal·lacions, amb pagament, si escau, dels danys que s'hi ocasionen.
  
B) Ocupació temporal, com a necessitat derivada de l'execució de les obres, de la zona que es reflecteix per a cada finca en els plans parcel·laris d'expropiació i en la qual es farà desaparéixer tot obstacle, i també realitzar les obres necessàries per a l'estesa i el muntatge de les instal·lacions i els elements annexos, tot executant les obres o operacions precises per a aquests fins.
  
Quatre. Per a les línies elèctriques de mitjana tensió:
  
A) Servitud permanent de pas en una franja de terrenys d'1 metre a cada costat de l'eix de la línia i en tot el seu traçat que implicarà lliure accés del personal i els elements necessaris per a poder vigilar, mantenir, reparar o renovar les instal·lacions, amb pagament, si escau, dels danys que s'hi ocasionen.
  
B) Servitud permanent de vol en una franja de 15 metres centrada amb l'eix de la línia, en la qual s'estableixen:
  
Prohibició d'alçar edificacions o construccions de qualsevol tipus, ni efectuar cap acte que puga danyar el bon funcionament de la línia, a una distància inferior a 7,5 metres de l'eix de la línia de pals de l'estesa.
  
Prohibició de plantar arbres amb altura màxima superior a 4 metres a una distància inferior a 3 metres de l'eix de la línia de pals de l'estesa.
  
C) Ocupació temporal de la superfície que es determina per a cada línia en els plans parcel·laris, per a realitzar les obres necessàries.
  
Cosa que es fa pública perquè siga coneguda per tothom i especialment pels propietaris de terrenys i la resta de titulars afectats per aquest projecte, la relació dels quals s'insereix al final d'aquest anunci, perquè puga ser examinat l'expedient en aquest Servei Territorial d'Indústria i Energia de València, situat al carrer Gregori Gea, 27, 46812 València, i també els plans parcel·laris als ajuntaments respectius, i presentar en triple exemplar en aquest Servei Territorial les al·legacions que consideren oportunes en el termini de vint dies a partir del següent al de la inserció d'aquest anunci.
  
València, 15 juny de 1998.- El director territorial: Alejandro Marín Arcas.